# Βικιπαίδεια:Αξιοσημείωτες βιογραφίες

### Από τη Βικιπαίδεια, την ελεύθερη εγκυκλοπαίδεια

| Η παρακάτω είναι προτεινόμενη πολιτική, οδηγία, ή διαδικασία της Βικιπαίδειας. Η πρόταση βρίσκεται πιθανώς υπό ανάπτυξη, ή υπό συζήτηση, ή στη διαδικασία επίτευξης συναίνεσης για υιοθέτηση. (Η πλειοψηφία σε μια πρόταση δεν συνιστά συναίνεση.) Αναφορές ή σύνδεσμοι προς αυτή τη σελίδα δε θα πρέπει να την περιγράφουν ως "πολιτική".

Συντόμευση: ΒΠ:ΒΙΟ

Σπουδαιότητα
Γενικές οδηγίες
Ανοικτές προτάσεις

- Άνθρωποι
- Αριθμοί
- Βασιλικά πρόσωπα
- Βιβλία
- Εταιρείες
- Κωμωδία
- Λογισμικό
- Μουσική
- Νεολογισμοί
- Οργανισμοί
- Πανεπιστημιακοί
- Περιεχόμενο διαδικτύου
- Περιοδικά
- Περιοχές τοπικού
  ενδιαφέροντος
- Πολιτικοί
- Πορνογραφικοί ηθοποιοί
- Σχολές
- Ταινίες
- Τραγούδια
- Φανταστική λογοτεχνία

Περισσότερα...
Επαλήθευση σημαντικότητας

Οι παρακάτω οδηγίες δε συνιστούν πολιτική της Βικιπαίδειας (στην πραγματικότητα η όλη ιδέα περί αξιοσημείωτων ή μη προσώπων είναι αμφισβητούμενη). Ωστόσο, κατά την άποψη πολλών Βικιπαιδιστών (της αγγλικής wikipedia και αρκετών της Ελληνικής) τα κριτήρια είναι μια εύλογη δοκιμασία (test) για τον αν κάποιο πρόσωπο έχει προσελκύσει επαρκώς την δημόσια προσοχή, έτσι ώστε να μπορεί να καλυφθεί η βιογραφία του από μια ουδέτερη οπτική γωνία βασισμένη σε επαληθεύσιμες πληροφορίες, από αξιόπιστες πηγές, χωρίς να χρειάζεται να καταφύγει κανείς σε πρωτότυπη έρευνα (τα προηγούμενα συνιστούν επίσημη πολιτική της Βικιπαίδειας). Η αποτυχία ευθυγράμμισης ενός λήμματος με τέτοια κριτήρια δε σημαίνει ότι δεν μπορεί να συμπεριληφθεί στην Βικιπαίδεια. Πολλοί Βικιπαιδιστές αντιτίθενται στη διαμόρφωση τέτοιων οδηγιών.

Όπως συμβαίνει με οποιαδήποτε άλλη εγκυκλοπαίδεια, η Βικιπαίδεια περιλαμβάνει βιογραφίες σημαντικών ιστορικών προσωπικοτήτων(?) και προσωπικοτήτων που εμπλέκονται σε σύγχρονα γεγονότα.(?) Παρόλο που το wiki δεν είναι δημοσίευση σε χαρτί, υπάρχουν ορισμένα κριτήρια για τη συμπερίληψη ενός λήμματος.

Βλ. επίσης Βικιπαίδεια:Σπουδαιότητα, όπου επιχειρείται ο καθορισμός των κριτηρίων συμπερίληψης ενός λήμματος και κανόνες για βιογραφίες ζώντων προσωπικοτήτων.

Σημαντική σημείωση: Παρακαλούμε δείτε πολιτική και κριτήρια ταχείας διαγραφής. Το γεγονός ότι ένα άρθρο είναι πιθανό να μη πληροί τα κριτήρια αυτής της οδηγίας, δε σημαίνει απαραίτητα ότι χρειάζεται ταχεία διαγραφή με μόνο κριτήριο τη σημαντικότητά του, αν δεν εμπίπτει στην κατηγορία 5 λημμάτων που χρήζουν ταχείας διαγραφής (Α5).

## [Επεξεργασία] Κριτήρια

Οι παρακάτω τύποι προσωπικοτήτων πιθανώς αξίζουν το δικό τους άρθρο στη Βικιπαίδεια, καθώς είναι πιθανό να υπάρχουν αρκετές επαληθεύσιμες πληροφορίες διαθέσιμες και ελκύουν αρκετά το δημόσιο ενδιαφέρον. Ο παρακάτω κατάλογος είναι ενδεικτικός. Το γεγονός ότι δεν εμπίπτει το βιογραφικό ενός ατόμου στις παρακάτω κατηγορίες, δε σημαίνει ότι το άρθρο πρέπει αυτοματα να διαγραφεί.

- Άτομα με ευρέως αναγνωρισμένη συνεισφορά, τμήμα ενός μόνιμου ιστορικού αρχείου, στον ιδιαίτερο τομέα δραστηριοποίησής τους.
- Πολιτικές μορφές διεθνούς ή εθνικής εμβέλειας που έχουν ήδη εκλεγεί σε κάποιο δημόσια αξίωμα. (Για υποψήφιους πολιτικούς, βλ. Βικιπαίδεια:Υποψήφιοι και εκλογές.)
- Μείζονες πολιτικές μορφές σε τοπικό επίπεδο, που έχουν καλυφθεί αρκετά από δημοσιεύματα του τύπου.
- Αναγνωρισμένες προσωπικότητες από τον χώρο της ψυχαγωγίας και άτομα που επηρεάζουν την κοινή γνώμη.
- Αθλητές που παίζουν σε επαγγελματικά σωματεία, συμμετέχουν σε ανάλογου κύρους αγώνες, ή συγκαταλέγονται ανάμεσα στους καλύτερους του ερασιτεχνικού αθλητισμού.
- Σημαντικοί ηθοποιοί και προσωπικότητες της τηλεόρασης που έχουν εμφανιστεί σε σημαντικές ταινίες ή τηλεοπτικές παραγωγές. Η σημαντικότητα καθορίζεται από:
  - Πολυάριθμα αφιερώματα σε περιοδικές εκδόσεις λαϊκής κουλτούρας όπως το Vogue, το GQ, το Elle, το FHM ή εφημερίδες.
  - Μεγάλο κοινό θαυμαστών
  - Ύπαρξη ανεξάρτητης βιογραφίας
  - Αναγνωρισιμότητα του ονόματος
  - Εμπορικότητα
- Συγγραφείς που έχουν εκδώσει το έργο τους, εκδότες και φωτογράφοι με βραβεύσεις και κριτικές για το έργο τους
- Ζωγράφοι, γλύπτες, αρχιτέκτονες, μηχανικοί και άλλοι επαγγελματίες των οποίων το έργο είναι ευρέως γνωστό (θετικά ή αρνητικά) η ζωή των οποίων είναι πιθανό να γίνει τμήμα ενόςμόνιμου ιστορικού αρχείου στον τομέα τους.
- Προσωπικότητες που αναγνωρίζονται εξαιτίας της ανάμειξής τους σε γεγονότα που είδαν το φως της δημοσιότητας.
- Προσωπικότητες που έγιναν κεντρικοί χαρακτήρες πολλών δημοσιευμένων έργων, των οποίων η πηγή είναι ανεξάρτητη από την ίδια την προσωπικότητα. (πολλαπλά δημοσιεύματα μιας ημέρας μετρούν ως μία μόνο κάλυψη).

Για τους μουσικούς, βλ: Βικιπαίδεια:Αξιοσημείωτοι μουσικοί.

## [Επεξεργασία] Εναλλακτικές δοκιμασίες

Άλλες δοκιμασίες που έχουν προταθεί για συμπερίληψη ενός άρθρου στη Βικιπαίδεια (αλλά δεν έχουν λάβει κατ' ανάγκην την απαραίτητη γενική συγκατάθεση) περιλαμβάνουν:

- Δοκιμασία ακαδημαϊκών -- Αν ο ακαδημαϊκός είναι γνωστός και έχει δημοσιεύσει περισσότερο από ότι ένας μέσος πανεπιστημιακός. (π.χ. βλ. έργο των εν Ελλάδι πρυτάνεων.
- Επαληθευσιμότητα -- Είναι δυνατόν όλες οι πληροφορίες του άρθρου να επαληθευτούν ανεξάρτητα τώρα ή κατ άλλους σε δέκα χρόνια από τώρα;
- Επεκτασιμότητα -- Θα γίνει το άρθρο ποτέ κάτι παραπάνω από στέλεχος (stub); Θα μπορούσε να γραφτεί το τέλειο άρθρο επί του θέματος;
- Αυτοβιογραφία -- Είναι αυτοβιογραφία ή είναι γραμμένο από κάποιον που σχετίζεται με την προσωπικότητα που βιογραφείται;
- Google Test -- Έχει αρκετά hit στο Γούγλη ή άλλη γνωστή μηχανή αναζήτησης;
- Ελέγξτε τη φαντασία σας -- συμβουλές για τη δημιουργία βιογραφιών φανταστικών χαρακτήρων.
- Δοκιμασία ηθοποιών πορνογραφικών ταινιών -- Κριτήρια που προτάθηκαν για ηθοποιούς ταινιών πορνογραφικού περιεχομένου.

## [Επεξεργασία] Αν το άρθρο δεν περνάει τη δοκιμασία

Αν στο ίδιο το άρθρο δεν υπάρχει κάποιος ισχυρισμός περί σημαντικότητας του προσώπου που βιογραφείται, μπορείτε να προσθέστε το πρότυπο {{Not_notable}} στη σελίδα του άρθρου και να είδοποιήσετε τον συντάκτη στη σελίδα συζήτησής του. Ο χρήστης που συνέταξε το άρθρο ειδοποιείται με αυτόν τον τρόπο ότι η αποτυχία παρουσίασης στοιχείων που αναδεικνύουν τη σημαντικότητα του ατόμου που βιογραφεί είναι πιθανό να οδηγήσει σε ταχεία διαγραφή του άρθρου. Είναι πολύ πιθανό ο συγγραφέας του λήμματος να είναι σε θέση να προσθέσει τέτοιου είδους στοιχεία, αλλά απλά δεν γνωρίζει ότι χρειάζεται να το πράξει.

Αν υφίσταται ισχυρισμός περί σημαντικότητας, αλλά θεωρείτε ότι δεν πληροί τις απαιτούμενες προϋποθέσεις, ίσως χρειάζεται να εξηγήσετε τη θέση σας στον χρήστη, πριν σημειώσετε το άρθρο προς διαγραφή. Πιθανώς είναι σε θέση να το βελτιώσει ή να επιβεβαίωσει τον ισχυρισμό του.

Γενικώς, το προσωπικό και ιδιαίτερο μήνυμα και το ενδιαφέρον σας για το άρθρο, στη σελίδα συζήτησης του άρθρου ή στη σελίδα συζήτησης του χρήστη, είναι περισσότερο επιβοηθητικό από ένα γενικό και απρόσωπο πρότυπο.

Αν ο συγγραφέας δεν είναι δυνατόν να επιβεβαιώσει τον ισχυρισμό του, τότε μπορείτε να προσθέσετε το {{Not_notable}}.

Ανακτήθηκε από "http://el.wikipedia.org../../../%CE%B1/%CE%BE/%CE%B9/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%91%CE%BE%CE%B9%CE%BF%CF%83%CE%B7%CE%BC%CE%B5%CE%AF%CF%89%CF%84%CE%B5%CF%82_%CE%B2%CE%B9%CE%BF%CE%B3%CF%81%CE%B1%CF%86%CE%AF%CE%B5%CF%82_446a.html"

Κατηγορίες: Βικιπαίδεια προτάσεις | Βικιπαίδεια κριτήρια σπουδαιότητας

##### Views

- Σχετικά με
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Deutsch
- English
- Русский
- 中文